wannaphong/clean_thaiwikipedia huggingface dataset:
# บิล นาย
วิลเลียม ฟรานซิส นาย (, ออกเสียง /ˈnaɪ/) เป็นนักแสดงชาวอังกฤษที่มีชื่อเสียงจากบทศิลปินเพลงร็อกตกอับที่กลับมามีเพลงฮิตอีกครั้งในวัย 50 กว่าปี จากภาพยนตร์ตลกเรื่อง Love Actually (2003)  ภาพยนตร์ของริชาร์ด เคอร์ติส ที่ทำให้เขาได้รับรางวัลบาฟตา สาขานักแสดงประกอบยอดเยี่ยม และเป็นที่รู้จักในระดับนานาชาติ

บิล นายเริ่มชีวิตการแสดงตั้งแต่ ค.ศ. 1975 หลังจากจบจากโรงเรียนการแสดง โดยมีผลงานแสดงละครเวทีและละครโทรทัศน์  เริ่มงานแสดงภาพยนตร์ตั้งแต่ปี 1981  หลังจากเริ่มมีชื่อเสียงในวงกว้างหลังการแสดงเรื่อง Love Actually  เขามีผลงานแสดงใน Underworld (สงครามโค่นพันธุ์อสูร) และภาคต่ออีก 2 ภาคในปี 2006 และ 2009,  Shaun of the Dead (2004), Pirates of the Caribbean: Dead Man's Chest (สงครามปีศาจโจรสลัดสยองโลก ปี 2006) และภาคต่อ Pirates of the Caribbean: At World's End (ผจญภัยล่าโจรสลัดสุดขอบโลก ปี 2007) Valkyrie (ยุทธการดับจอมอหังการ์อินทรีเหล็ก ปี 2008)  และรับบทใน Harry Potter and the Deathly Hallows (แฮร์รี่ พอตเตอร์กับเครื่องรางยมทูต ออกฉายปี 2010)
# อีพีเค
อีพีเค (หรือย่อจาก Electronic Press Kit) คือสื่อประชาสัมพันธ์อิเล็กทรอนิกส์ ใช้เพื่อประชาสัมพันธ์ศิลปินและธุรกิจผ่านทางสื่อ

อีพีเคแรก ๆ ของโลก ใช้สำหรับภาพยนตร์โดยมาริโอ แคสซาร์ เรื่อง เทอร์มิเนเตอร์ และภาพยนตร์ในปี 1994 โดยโรแลนด์ เอมเมอร์ริชเรื่อง Stargate ที่ใช้ชื่อ "Day and Date" ในการออกเป็นอีพีเค โปรดิวซ์และกำกับโดยแกเบรียล แฟรงกลิน ออกมาในช่วงที่ภาพยนตร์ออกฉาย 

แนวคิดดั้งเดิมในการเริ่มของอีพีเคคือต้องการที่จะให้ "เห็นในสิ่งที่อยากให้เห็น" สำหรับผู้ที่ยังไม่ได้ชมภาพยนตร์ และ "อยากให้เห็นอีกครั้ง" สำหรับผู้ที่รับชมแล้ว นอกจากนั้นยังให้วัตถุดิบมากขึ้นสำหรับข่าวเพื่อใช้ในการตัดต่อและให้ข้อมูลที่แม่นยำเกี่ยวกับภาพยนตร์
# กลอนสักวา
กลอนสักวา (อ่านว่า สัก-กะ-วา โบราณเขียนว่า สักกรวา) เป็นชื่อของร้อยกรองประเภทกลอนลำนำ ชนิดหนึ่ง 1 บทมี 4 คำกลอน ขึ้นต้นด้วยคำ 'สักวา' และลงท้ายด้วยคำ 'เอย'

กลอนสักวาถูกนำมาใช้ทั้งแบบที่เป็นบทประพันธ์ธรรมดา ของผู้ที่มีความสามารถทางด้านการประพันธ์ และนำมาใช้เป็นการละเล่นโต้ตอบกันระหว่างผู้เล่นหลายคน ซึ่งต้องอาศัยความรู้ทางด้านร้อยกรอง และยังต้องอาศัยไหวพริบปฏิภาณของผู้เล่นที่จะสามารถโต้ตอบกันได้อย่างถูกต้องและทันท่วงที

การเล่นสักวานี้เป็นที่นิยมกันมากในสมัยโบราณ เพราะเป็นการแสดงออกถึงความสามารถทางก้านกวีนิพนธ์ที่โดดเด่นและสนุกสนานทั้งผู้เล่นและผู้ฟัง

 ฉันทลักษณ์ 
กลอนสักวา 1 บทมี 4 คำกลอนหรือ 8 วรรค วรรคแรกหรือวรรคขึ้นจะต้องขึ้นต้นบทด้วยคำว่า "สักวา" และวรรคสุดท้ายหรือวรรคส่งจะต้องลงท้ายด้วยคำว่าเอย ส่วนวรรคที่ 2-3 คือวรรครับและวรรครองนั้น ไม่บังคับตัวอักษร แต่ต้องมีสัมผัสระหว่างวรรคทั้ง 4 อย่างลัษณะของกลอนทั่วไป

 การเล่นสักวา 
 การเล่นสักวาในสมัยโบราณ 
การเล่นสักวา ในสมัยโบราณ การเล่นอาจะเล่นบนเรือนที่ส่วนใหญ่จะเป็นเรือนแพหรือเรือนริมน้ำ หรือเล่นกันบนเรือ โดยลงเรือกันไปเป็นกลุ่ม ๆ หรือเป็นคณะ แต่ละกลุ่มหรือคณะ มีผู้เล่นสักวา, นักร้อง, นักดนตรี แล้วแต่งบทสักวาโต้ตอบกัน การโต้ตอบอาจจะเป็นการโต้ตอบกันตามธรรมดา หรือเลือกเอาวรรณคดีต่าง ๆ มากันเล่นเป็นตอน ๆ

การเล่นสักวาทางเรือนั้นจะเล่นกันในหน้าน้ำ ประมาณเดือน 11 เดือน 12 ช่วงฤดูน้ำหลาก มักเล่นกันในโอกาสเทศกาลทอดกฐินทอดผ้าป่าหรือลอยเรือเที่ยวทุ่ง เมื่อไปพบกันก็จะลอยเรือมารวมกันเล่นกลอนสักวา

การเล่นสักวานี้สันนิษฐานว่าเป็นที่นิยมเล่นกันมาตั้งแต่สมัยกรุงศรีอยุธยา และเรื่อยมาจนถึงสมัยรัตนโกสินทร์ ซึ่งมีปรากฏหลักฐานในเอกสารโบราณต่าง ๆ จนกระทั่งถึงในสมัยรัชกาลที่ 5

การเล่นสักวาทางน้ำหรือทางน้ำนั้น หยุดไป เมื่อสังคมเปลี่ยนไป การคมนาคมทางน้ำนั้นมีน้อยลง ผู้คนเปลี่ยนการคมนาคมในชีวิตประจำวันมาเป็นทางบกเป็นส่วนใหญ่หรือทางอากาศ การคมนาคมหรือการละเล่นทางน้ำจึงลดน้อยหรือหยุดลงไป

 การเล่นสักวาในสมัยปัจจุบัน 
การเล่นสักวาในสมัยปัจจุบัน จะการเล่นในอาคารสถานที่บนบก ตามสภาพของสังคมในปัจจุบัน และการเพิ่มการแสดงประกอบการเล่นสักวาขึ้นมาอีก เรียกว่าสักวาออกตัว (แสดง) ซึ่งนอกจากจะได้อรรถรสทางด้านภาษาจากการเล่นสักวา แล้วยังได้อรรถรสจากการบรรเลงดนตรี ขับร้อง และการร่ายรำอีกด้วย

 คุณพุ่มบุษบาท่าเรือจ้าง 
คุณพุ่ม ผู้เป็นธิดาพระยาราชมนตรี (ภู่) และได้รับสมญาว่า “บุษบาท่าเรือจ้าง” เป็นปฏิภาณกวีผู้มีชื่อเสียงทางแต่งกลอนสดและบอก กลอนสักวาได้คล่องแคล่วมาก และมีฝีปากคารมคมคายไม่เกรงผู้ใด บางครั้งผู้ร่วมเล่นกลอนสักวาเป็นผู้มีบรรดาศักดิ์หรือฐานันดรศักดิ์สูงกว่ามากมาย

คุณพุ่มได้มีโอกาสเล่นสักวาถวายหน้าพระที่นั่งเนื่องในโอกาสต่าง ๆ หลายครั้ง และเป็นผู้ที่มีชื่อเสียงเป็นที่ยอมรับอย่างกว้างขวางด้านการเล่นกลอนสักวา ตั้งแต่ในสมัยรัชกาลที่ 3 จนถึงในสมัยรัชกาลที่ 5

 สโมสรสยามวรรณศิลป์ 
สโมสรสยามวรรณศิลป์ เป็นกลุ่มบุคคลผู้ทรงคุณวุฒิทางด้านภาษาไทย รวมกลุ่มกันประกอบกิจกรรมด้านการส่งเสริมการใช้ภาษาไทย และเป็นกลุ่มที่ยังยืนหยัดรักษาการเล่นสักวาให้ดำรงคงไว้ในปัจจุบัน
สมาชิกในกลุ่ม ประกอบด้วย
 ศ.เกียรติคุณ นพ.พูนพิศ อมาตยกุล
 ประยอม ซองทอง ศิลปินแห่งชาติ พ.ศ. 2548 สาขาวรรณศิลป์
 ม.ร.ว.อรฉัตร ซองทอง
 อำพล สุวรรณธาดา
 อดุล จันทรศักดิ์ ศิลปินแห่งชาติ พ.ศ. 2551 สาขาวรรณศิลป์
 รศ.วันเนาว์ ยูเด็น
 ผศ.มะเนาะ ยูเด็น
 ผศ.ดร.ญาดา อรุณเวช อารัมภีร
 เอนก แจ่มขำ

 ตัวอย่างกลอนสักวา 
สักวาหวานอื่นมีหมื่นแสน

สักวาดาวจระเข้ก็เหหก
# การประชาสัมพันธ์
การประชาสัมพันธ์  คือการทำงานในการจัดการการสื่อสารระหว่างองค์กรและสาธารณะGrunig, James E. and Hunt, Todd. Managing Public Relations. (Orlando, FL: Harcourt Brace Jovanovich, 1984), 6e. การประชาสัมพันธ์นั้นช่วยทำให้องค์กรหรือบุคคล ได้แสดงสู่ผู้ชม ผู้อ่าน โดยใช้เรื่องที่เป็นที่สนใจของสาธารณะและใช้เป็นการรายงานข่าวโดยไม่เสียค่าใช้จ่ายโดยตรงAnswers.com Marketing Dictionary: Public Relations. Retrieved August 7, 2008 กิจกรรมโดยทั่วไปเช่น การพูดในงานชุมนุม การทำงานร่วมกับแหล่งข่าว
# อาสนวิหารมูแล็ง
อาสนวิหารมูแล็ง  หรือชื่อทางการคือ อาสนวิหารแม่พระรับสารแห่งมูแล็ง  เป็นโบสถ์คริสต์นิกายโรมันคาทอลิกชนิดอาสนวิหารCatholic enclyclopedia: Cathedral ประจำอัครมณฑลมูแล็ง ที่สร้างอุทิศแด่แม่พระรับสาร ตั้งอยู่ที่เมืองมูแล็ง จังหวัดอาลีเย ประเทศฝรั่งเศส อาสนวิหารมูแล็งได้รับการสถาปนาเป็นอาสนวิหารในปี ค.ศ. 1822

สถาปัตยกรรมที่เห็นอยู่ในปัจจุบันโดยทั่วไปเป็นแบบกอทิกวิจิตรและฟื้นฟูกอทิกที่ใช้เวลาสร้างถึงสี่ศตวรรษ ตัวอาคารเป็นแบบสถาปัตยกรรมกอทิกวิจิตรของปลายคริสต์ศตวรรษที่ 15 ทางเดินกลางเป็นสถาปัตยกรรมฟื้นฟูกอทิกที่ออกแบบโดย ลาส์ซุสและมิลเลต์ที่มาเพิ่มเติมในปลายคริสต์ศตวรรษที่ 19

งานศิลปะอันมีค่าของอาสนวิหารคือบานพับภาพโดยฌอง เฮย์ ที่ดยุกแห่งบูร์บงจ้างให้ทำราว ค.ศ. 1500
# การคลอดลำบาก
การคลอดลำบาก  เป็นความผิดปกติของการคลอดหรือการเจ็บครรภ์ที่ช้าหรือยากกว่าปกติ ประมาณการณ์ว่าทุก 1 ใน 5 ของการเจ็บครรภ์คลอดเป็นการคลอดลำบาก ภาวะนี้อาจเกิดจากการทำงานไม่สัมพันธ์กันของกล้ามเนื้อมดลูก ทารกอยู่ในท่าหรือส่วนนำที่ผิดปกติ สัดส่วนของศีรษะทารกและเชิงกรานมารดาไม่ได้สัดส่วนกัน หรือที่พบน้อยมากคือเนื้องอกของทารกในครรภ์ขนาดใหญ่เช่นเนื้องอกวิรูปบริเวณก้นกบร่วมกระเบนเหน็บ (sacrococcygeal teratoma)

ออกซีโทซิน (Oxytocin) มักใช้เป็นยาเพื่อแก้ไขการทำงานไม่สัมพันธ์กันของกล้ามเนื้อมดลูก อย่างไรก็ตามการตั้งครรภ์ที่มีภาวะแทรกซ้อนอย่างการคลอดลำบากมักจบลงด้วยการใช้อุปกรณ์ช่วยคลอดเช่นคีม เครื่องดูดสุญญากาศ หรือการผ่าท้องทำคลอด ภาวะแทรกซ้อนที่อาจพบได้ในการคลอดลำบากได้แก่ทารกเสียชีวิต การกดการหายใจของทารก โรคสมองขาดเลือด (Hypoxic Ischaemic Encephalopathy; HIE) และเส้นประสาทในข่ายประสาทแขนบาดเจ็บ ภาวะที่สัมพันธ์กับการเพิ่มความเสี่ยงของการคลอดลำบากคือ ระยะห่างระหว่างการตั้งครรภ์แต่ละครั้งยาวนานผิดปกติ (prolonged interval between pregnancies), หญิงมีครรภ์แรก, และการตั้งครรภ์แฝด

การคลอดไหล่ยาก (Shoulder dystocia) เป็นการคลอดยากชนิดหนึ่งซึ่งไหล่หน้าของทารกไม่สามารถผ่านแนวประสานกระดูกหัวหน่าว (pubic symphysis) หรือต้องอาศัยการดึงอย่างมากเพื่อให้ไหล่ผ่านใต้แนวประสานกระดูกหัวหน่าว
# สายสะดือย้อย
สายสะดือย้อย  เป็นภาวะฉุกเฉินทางสูติศาสตร์เกิดระหว่างการตั้งครรภ์หรือการเจ็บครรภ์ซึ่งอาจเป็นอันตรายต่อทารกในครรภ์จนถึงชีวิตได้ เกิดขึ้นเมื่อสายสะดือยื่นมาต่ำกว่าหรือนำส่วนนำออกของทารก ภาวะนี้พบได้น้อยhttp://www.emedicine.com/med/topic3276.htm สถิติของอุบัติการณ์ของสายสะดือย้อยนั้นมีหลากหลาย แต่ในการศึกษาส่วนใหญ่พบว่าอยู่ระหว่างร้อยละ 0.14 และ 0.62 ของการคลอดทั้งหมดhttp://www.uptodate.com/patients/content/topic.do?topicKey=labordel/2191

สายสะดือย้อยมักเกิดร่วมกับการแตกของถุงน้ำคร่ำ หลังจากที่ถุงน้ำคร่ำแตกแล้วทารกจะเคลื่อนต่ำลงในอุ้งเชิงกรานและกดทับสายสะดือ ทำให้เลือดและออกซิเจนที่ไปเลี้ยงทารกลดลงหรือหายไป และทารกจะต้องคลอดโดยทันที แพทย์บางท่านอาจพยายามลดแรงกดต่อสายสะดือและให้คลอดทางช่องคลอดตามปกติ ซึ่งบ่อยครั้งที่ความพยายามลดแรงกดและให้คลอดทางช่องคลอดล้มเหลวและต้องผ่าท้องทำคลอดฉุกเฉินทันทีhttp://www.ispub.com/ostia/index.php?xmlFilePath=journals/ijgo/vol1n1/cord.xml 

เมื่อผู้ป่วยกำลังถูกเตรียมเพื่อผ่าท้องทำคลอดเนื่องจากภาวะนี้ ผู้ป่วยจะถูกจัดให้อยู่ในท่าศีรษะต่ำและใช้หมอนรองก้นให้สูง (ท่า Trendelenburg) หรือท่าเข่า-ศอก (knee-elbow position)  และใช้มือดันเข้าไปในช่องคลอดและดันส่วนนำของทารกให้กลับเข้าไปในเชิงกรานเพื่อลดแรงกดต่อสายสะดือhttp://books.google.com/books?id=fAf1wCTRRCUC&pg=PA234&lpg=PA234&dq=cord+prolapse+management&source=web&ots=Lgdg1LLvtj&sig=9osvwQy00PHO4PTaBJ6Vn-liUZM&hl=en&sa=X&oi=book_result&resnum=6&ct=result หากการคลอดทารกล้มเหลว ทารกจะขาดอากาศและเลือดมาเลี้ยงและสมองทารกจะถูกทำลายหรือทารกอาจถึงแก่ชีวิตได้

อัตราการเสียชีวิตของทารกในภาวะนี้อยู่ราวร้อยละ 11-17http://www.gpnotebook.co.uk/simplepage.cfm?ID=1785397303 GP Notebook. Mortality 11-17%. ซึ่งเป็นสถิติที่เก็บในการคลอดในโรงพยาบาลและมีการส่งต่อผู้ป่วยรวดเร็วในประเทศพัฒนาแล้ว มีรายงานถึงการไม่มีผู้เสียชีวิตเลยในผู้ป่วย 24 รายที่ได้รับการช่วยเหลือโดยการใส่น้ำเกลือเข้าไป 500 มิลลิลิตรทางสายสวนปัสสาวะเข้าไปในกระเพาะปัสสาวะของมารดาเพื่อให้กระเพาะปัสสาวะโป่งและดันส่วนนำของทารกให้ลอยสูงขึ้น และช่วยลดแรงกดต่อสายสะดือที่ย้อย  

 ปัจจัยเสี่ยง 
ปัจจัยเสี่ยงที่สำคัญของภาวะสายสะดือย้อย ได้แก่http://www.uptodate.com/patients/content/topic.do?topicKey=labordel/2191
 ภาวะถุงน้ำคร่ำแตกก่อนเจ็บครรภ์ 
 ภาวะครรภ์มานน้ำ (polyhydramnios) คือมีปริมาณน้ำคร่ำมาก สายสะดือจะถูกกดด้วยแรงดันน้ำ
 สายสะดือยาวผิดปกติ
 ท่าทารกผิดปกติ
 ครรภ์หลัง
 ครรภ์แฝด
# พระราชวังช็องบอร์
พระราชวังช็องบอร์  เป็นวังที่ตั้งอยู่ที่บนฝั่งแม่น้ำลัวร์ในช็องบอร์ในจังหวัดลัวเรแชร์ ประเทศฝรั่งเศส พระราชวังช็องบอร์เป็นวังที่เป็นที่รู้จักกันดีที่สุดวังหนึ่งในโลกจากลักษณะสถาปัตยกรรมฟื้นฟูศิลปวิทยาที่เป็นเอกลักษณ์ของสิ่งก่อสร้างที่มีลักษณะผสานระหว่างการก่อสร้างแบบยุคกลางของฝรั่งเศสกับสถาปัตยกรรมคลาสสิกของอิตาลีEugène Emmanuel Viollet-le-Duc, however, in his Dictionnaire raisonné de l'architecture française (1875) found that there was nothing Italianate about Chambord, in thought or form.

พระราชวังช็องบอร์สร้างโดยพระเจ้าฟร็องซัวที่ 1 แห่งฝรั่งเศสสำหรับเป็นที่ประทับที่ตั้งอยู่ไม่ไกลจากโกลด โรอ็อง พระสนมเคาน์เทสส์แห่งตูรี ภรรยาของฌูว์เลียง เคานต์แห่งแกลร์มง ซึ่งเป็นตระกูลสำคัญตระกูลหนึ่งของฝรั่งเศส ที่พำนักอยู่ที่วังมุยด์ที่ตั้งอยู่ไม่ไกลนักIn fact she had some of her people demolish a section of the wall that enclosed the park of Chambord because it encroached upon land that was hers. ตราอาร์มของโคลดใช้ตกแต่งพระราชวัง

ช็องบอร์เป็นพระราชวังที่ใหญ่ที่สุดในบรรดาวังต่าง ๆ ในลุ่มแม่น้ำลัวร์ แต่เดิมเป็นเพียงตำหนักล่าสัตว์ของพระเจ้าฟร็องซัว ผู้ทรงมีที่ประทับอยู่ที่พระราชวังบลัวและพระราชวังอ็องบวซ กล่าวกันว่าช็องบอร์เดิมออกแบบโดยโดเมนีโก ดา กอร์โตนา ผู้ที่มีจำลองไม้ที่มีอายุยืนพอที่จะให้อ็องเดร เฟลีเบียงวาดในคริสต์ศตวรรษที่ 16 แต่นักเขียนบางท่านกล่าวว่าผู้มีส่วนสำคัญในการออกแบบคือสถาปนิกยุคฟื้นฟูศิลปวิทยาชาวฝรั่งเศสฟีลีแบร์ เดอลอร์มFélibien, Mémoires pour servir a l'histoire des maisons royalles (1681). ในระยะยี่สิบปีของการก่อสร้างระหว่างปี ค.ศ. 1519 และ ค.ศ. 1547 โครงสร้างช็องบอร์ก็เปลี่ยนไปจากที่ออกแบบไว้เป็นอันมากBuilding was under way in September 1519. After a hiatus, building resumed in September 1526. At the time of the death of François, 444,070 livres had been paid out in the works (Hidemichi Tanaka, "Leonardo da Vinci, Architect of Chambord?" Artibus et Historiae 13.25 (1992, pp. 85-102) p 92. โดยมี Pierre Nepveu เป็นผู้ควบคุมดูแลการก่อสร้าง ในปี ค.ศ. 1913 มาร์แซล แรมงเสนอว่าReymond, "Leonardo da Vinci, architect de Chambord," Gazette des Beaux-arts (June 1913) pp 413-60. เลโอนาร์โด ดา วินชี ผู้เป็นแขกของพระเจ้าฟร็องซัวที่ Clos Lucé ไม่ไกลจากอ็องบวซเป็นผู้มีส่วนในการออกแบบ ที่สะท้อนให้เห็นในแผนสำหรับวังโรโมรองแตงที่ดา วินชีเตรียมสำหรับพระราชมารดาของพระเจ้าฟร็องซัว และความสนใจในการออกแบบลักษณะการก่อสร้างแบบช็องบอร์ และบันไดกลางที่เป็นบันไดเวียนสองวงซ้อน แต่ข้อเสนอนี้ก็ยังไม่เป็นที่เห็นพ้องกันโดยทั่วไปLudwig H. Heydenreich, "Leonardo da Vinci, Architect of Francis I" The Burlington Magazine  94 No. 595 (October 1952), pp. 277-85; Tanaka 1992. เมื่อสร้างใกล้เสร็จ พระเจ้าฟร็องซัวก็ทรงเป็นเจ้าภาพจัดงานเพื่อแสดงความโอ่อ่าของพระราชวัง ต่อคู่อริเก่าสมเด็จพระจักรพรรดิคาร์ลที่ 5 แห่งโรมันอันศักดิ์สิทธิ์
# วังโชมง
วังโชมง  เป็นวังที่ตั้งอยู่ที่บนฝั่งแม่น้ำลัวร์ในโชมง-ซูร์-ลัวร์ในจังหวัดลัวเรแชร์ ประเทศฝรั่งเศส ปราสาทโชมงก่อสร้างโดย Eudes II เคานต์แห่งบลัว ในคริสต์ศตวรรษที่ 10 เพื่อใช้เป็นป้อมสำหรับป้องกันบลัวจากการโจมตี

 ประวัติ 
ในปี ค.ศ. 1465 โชมงถูกเพลิงไหม้หมดตามพระบรมราชโองการของพระเจ้าหลุยส์ที่ 11 แห่งฝรั่งเศส และต่อมาสร้างใหม่โดยชาร์ลที่ 1 แห่งอ็องบวซระหว่าง ค.ศ. 1465 ถึง ค.ศ. 1475 และมาเสร็จในสมัยของโอรส ชาร์ลที่ 2 แห่งอ็องบวซแห่งโชมงระหว่าง ค.ศ. 1498 ถึง ค.ศ. 1510 โดยความช่วยเหลือของลุงจอร์จแห่งอ็องบวซ

ในปี ค.ศ. 1560 แคทเธอรีน เดอ เมดิชิซื้อโชมงหลังจากการเสด็จสวรรคตของพระสวามีพระเจ้าอองรีที่ 2 และทรงใช้เป็นที่จัดงานเลี้ยงต่างที่รวมแขกเช่นนอสตราดามุส แต่ไม่นานหลังจากนั้นแคทเธอรีนก็บังคับให้ไดแอนน์เดอปัวตีเยพระสนมของพระสวามีให้แลกวังเชอนงโซกับวังโชมง ไดแอนน์เดอปัวติเยร์พำนักอยู่ที่นี่ได้ไม่นาน

ในปี ค.ศ. 1750 ฌัก-ดอนาเตียง เลอ แร (Jacques-Donatien Le Ray) ซื้อวังนี้สำหรับเป็นที่พำนักในชนบท และก่อตั้งโรงงานทำแก้วและเครื่องปั้นดินเผาขึ้น ดอนาเตียง เลอ แรได้ชื่อว่าเป็น "บิดาแห่งการปฏิวัติอเมริกัน" ของฝรั่งเศสเพราะความที่รักอเมริกา  เบนจามิน แฟรงคลินมาเป็นแขกของวังโชมง แต่ใน ค.ศ. 1789 รัฐบาลของคณะการปฏิวัติฝรั่งเศสก็ทำการยึดทรัพย์ของดอนาเตียง เลอ แรรวมทั้งวังโชมง

ต่อมาใน ค.ศ. 1810 นักประพันธ์ชาวสวิสอาน หลุยส์ แฌร์แมน เดอ สตาแอลFairweather, Maria. Madame de Staël. New York: Carroll & Graf, 2005 (hardcover, ISBN 0786713399); 2006 (paperback, ISBN 078671705X); London: Constable & Robinson, 2005 (hardcover, ISBN 1-84119-816-1); 2006 (paperback, ISBN 1-84529-227-8).  (Anne Louise Germaine de Staël) ก็ซื้อวัง และต่อมา เซย์ ซูการ์ก็มาซื้อต่อใน ค.ศ. 1875 ปลายปีเดียวกัน ซูการ์สมรสกับเจ้าแห่งเบรย (Broglie) ผู้เป็นเจ้าของต่อมาจนถึงปี ค.ศ. 1938 เมื่อตกไปเป็นสมบัติของรัฐบาล วังโชมงในปัจจุบันเป็นพิพิธภัณฑ์
# จังหวัดโอแวร์ญ
โอแวร์ญ  เป็นอดีตจังหวัดที่ตั้งอยู่ในบริเวณทางตอนกลางใต้ของประเทศฝรั่งเศสปัจจุบัน เดิมเป็นอาณาจักรที่ปกครองโดยเคานต์แห่งโอแวร์ญ ในปัจจุบันจังหวัดโอแวร์ญใกล้เคียงกับบริเวณทางภูมิศาสตร์และวัฒนธรรมของแคว้นโอแวร์ญ

ทุกวันนี้จังหวัดโอแวร์ญอยู่ภายในบริเวณการปกครองระดับแคว้นแห่งโอแวร์ญ ที่รวมทั้งจังหวัดและดินแดนที่เดิมมิได้เป็นส่วนหนึ่งของอดีตจังหวัดโอแวร์ญในประวัติศาสตร์ มีเมืองหลวงอยู่ที่แกลร์มง-แฟร็อง
# บลัว
บลัว  เป็นเมืองหลวงของจังหวัดลัวเรแชร์ในแคว้นซ็องทร์-วาลเดอลัวร์ ประเทศฝรั่งเศส เมืองบลัวตั้งอยู่ทางตอนกลางของฝรั่งเศสบนฝั่งแม่น้ำลัวร์ระหว่างออร์เลอ็องCATHOLIC ENCYCLOPEDIA: Orleansกับตูร์ 

 สถานที่สำคัญ 
 พระราชวังบลัว เป็นวังยุคฟื้นฟูศิลปวิทยา ที่เคยเป็นที่ประทับของพระเจ้าหลุยส์ที่ 12 แห่งฝรั่งเศส ตั้งอยู่กลางเมือง
 สะพานหินข้ามแม่น้ำลัวร์ที่สร้างในคริสต์ศตวรรษที่ 18
# เดวิด เพตโค
เดวิด อี. เพตโค  เกิดเมื่อวันที่ เกิด 10 พฤศจิกายน พ.ศ. 2521 ที่เมืองแวนคูเวอร์ รัฐบริติชโคลัมเบีย เป็นนักแสดงชาวแคนาดา เป็นที่รู้จักกันจากบทบาท อีวาน เลวิส ในภาพยนตร์ เรื่อง ไฟนอล เดสติเนชัน2 David Paetkau - Biography

 ผลงานการแสดง 
มีดังนี้ David Paetkau
 ปี  ชื่อ  บทบาท  หมายเหตุ 1998  Disturbing Behavior  Tom Cox    Perfect Little Angels  Jeff   2000  Snow Day  Chuck Wheeler  2001  Candy from Strangers  David  2002  Slap Shot 2: Breaking the Ice   Gordie Miller    Bang Bang You're Dead  Brad Lynch   2003  Thanksgiving Family Reunion   Jimmy Hodges   Final Destination 2  Evan Lewis  2006  Becoming Bardo   Bardo  I'll Always Know What You Did Last Summer   Colby Patterson    2007  AVPR: Aliens vs Predator - Requiem   Dale  2008  For Heaven's Sake  Young David   2009  Manslaughter  Josh
# จักรพรรดิอ็อทโทที่ 4 แห่งจักรวรรดิโรมันอันศักดิ์สิทธิ์
สมเด็จพระจักรพรรดิอ็อทโทที่ 4 แห่งโรมันอันศักดิ์สิทธิ์  (ค.ศ. 1175 หรือ ค.ศ. 1176 - 19 พฤษภาคม ค.ศ. 1218) ทรงเป็นสมเด็จพระจักรพรรดิแห่งจักรวรรดิโรมันอันศักดิ์สิทธิ์แห่งราชวงศ์เวลฟ ระหว่างปี ค.ศ. 1198 แต่ถูกปลดจากตำแหน่งในปี ค.ศ. 1215  อ็อทโทเป็นพระราชโอรสในไฮน์ริคที่ 12 ดยุคแห่งบาวาเรีย และ มาทิลดา แพลนทาเจเน็ท เสด็จสวรรคตเมื่อวันที่ 19 พฤษภาคม ค.ศ. 1218

 พระอิสริยยศ 
 สมเด็จพระจักรพรรดิแห่งจักรวรรดิโรมันอันศักดิ์สิทธิ์ (ค.ศ. 1198 - ค.ศ. 1215)
 พระมหากษัตริย์แห่งเยอรมนี (ค.ศ. 1198 - ค.ศ. 1215) 
 พระมหากษัตริย์แห่งอิตาลี (ค.ศ. 1208 - ค.ศ. 1215)
# ธีร์ วณิชนันทธาดา
ธีร์ วณิชนันทธาดา เกิดวันที่ 12 ตุลาคม พ.ศ. 2528 เดิมชื่อ "ธรณธันย์ วณิชนันทธาดา" เป็นชาวอำเภอบ้านโป่ง จังหวัดราชบุรี เป็นนักแสดงชาวไทย จบการศึกษาระดับปริญญาตรีจากคณะศึกษาศาสตร์ เอกจิตวิทยา มหาวิทยาลัยศิลปากรธีร์ วณิชนันทธาดา 1 ในหนุ่มโสดคลีโอ ปี 2550

 ผลงาน 
 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางช่อง 7
  ปี พ.ศ.   เรื่อง  บทบาท  2552  ศึกวันชูใจ  ศึก  แม่หญิง  หม่อมเจ้าเทวัญวิชัย (รับเชิญ) รอยรักรอยบาป  เภา  กุหลาบเหนือเมฆ  พีรเทพ  2553  รักซ่อนรส  อธิป  2554  โบ๊เบ๊  โกวิท (ตี๋ใหญ่)  ลิลลี่สีกุหลาบ  พิพัฒน์  นางสาวจำแลงรัก  นาวิน สินสมุทร  2555  วิวาห์ ฮาเฮ  แบงค์ (รับเชิญ)  ชิงนาง  วันชัย  หมู่บ้านสำราญรัก  เหนือ (รับเชิญ) 2556  รักร้อยล้าน  สหรัฐ  ไฟหวน  เพชร  ยมบาลเจ้าขา  หมอเอ (รับเชิญ)   2557  ลูกผู้ชายหัวใจเข้ม  กฤช (รับเชิญ) กุหลาบเล่นไฟ  พลศิษฎ์ เรืองนิเวศน์ (มาร์ช)  พรายพยากรณ์  เอก  2558  คนละโลก  ปุราณ  2559  โนราห์  ไวพจน์ เทพพิทักษ์โยธิน  บัลลังก์หงส์  ไมเคิล  รักสลับหน้า  มาร์ค  2560  เรือนพะยอม  นเรนทร์  2561  วิหคหลงลม  ภัทรยศ อลงกรณ์ (ยศ)  เพชรร้อยรัก  เอกมงคล (โอม)  2562  สวยซ่อนคม  หมอโซว สุภาพบุรุษชาวดิน  ภัควัต วรกิจไพศาล (วัฒน์) 2563  พ่อหม้ายเลขท้ายสองตัว  วศิน ล่าท้าชน  พระนาย 2564  เพลิงปริศนา  วริทธร (พีท) เกาะรักกลหัวใจ  กลทีป์ 2565  กรงน้ำผึ้ง ภาคิน 2566  หงส์ในกรงกา  อติเดช อัคเดชโภคิน (เดช) 2567  แผนลวงบ่วงมารยา  หมอปฐพี

 ละครเทิดพระเกียรติ 
ปี  เรื่อง  บทบาท 2559  ละครเทิดพระเกียรติชุด "ใต้ร่มพระบารมี"เรื่อง "เพียงพอที่พอเพียง"    

 พิธีกร 
 T-Tech (ช่อง 7)

 มิวสิกวิดีโอ 
มีดังนี้ 
 เหตุผลที่ทนเหงา ของ แอมไฟน์
 ยิ่งดึกยิ่งหนาว ของ พั้นช์-วรกาญจน์
 เบอร์นี้ไม่มีคนของเธอ ของ ปาน ธนพร 
 จากนี้ไปจนนิรันดร์ ของ เอ๊ะ จิรากร
 เรื่องเก่า เศร้าใหม่ ของ ซันไชน์

 เพลงประกอบละคร 
เพลง"ยิ่งชัดเจน" เพลงประกอบละคร เรื่อง รักซ่อนรส ธีร์ วณิชนันทธาดา บันทึกเสียงเพลงประกอบละคร "รักซ่อนรส"

 รางวัล 
 The Most Street Smart Bachelor By Giodano ของนิตยสารคลีโอ ปี 2007
# ฟลุค (แก้ความกำกวม)
ฟลุค  อาจหมายความได้ว่า
 ฟลุค วงดนตรีแดนซ์จากประเทศอังกฤษ
 ฟลุค พชร นักร้องและนักแสดงชาวไทย
# จักรพรรดิรูด็อล์ฟที่ 2 แห่งจักรวรรดิโรมันอันศักดิ์สิทธิ์
สมเด็จพระจักรพรรดิรูด็อล์ฟที่ 2 แห่งโรมันอันศักดิ์สิทธิ์  (18 กรกฎาคม ค.ศ. 1552 - 20 มกราคม ค.ศ. 1612) ทรงเป็นสมเด็จพระจักรพรรดิแห่งจักรวรรดิโรมันอันศักดิ์สิทธิ์แห่งราชวงศ์ฮาพส์บวร์ค ผู้ทรงครอจักรวรรดิระหว่างปี ค.ศ. 1576 จนเสด็จสวรรคตเมื่อวันที่ 20 มกราคม ค.ศ. 1612 พระองค์เป็นพระราชโอรสในสมเด็จพระจักรพรรดิแม็กซิมิเลียนที่ 2 แห่งโรมันอันศักดิ์สิทธิ์ และ มาเรียแห่งสเปน

รัชสมัยของพระองค์สรุปได้เป็นสามประการHotson, 1999. ประการแรกทรงเป็นผู้นำผู้ไม่มีประสิทธิภาพที่ความพลาดพลั้งนำไปสู่สงครามสามสิบปี ประการที่สองทรงเป็นผู้มีบทบาทสำคัญในอุปถัมภ์ลัทธิแมนเนอริสม์เหนือ  (Northern Mannerism) และประการสุดท้ายทรงเป็นผู้นิยมศิลปะการเล่นแร่แปรธาตุและการศึกษาที่ช่วยปูทางไปสู่การปฏิวัติทางวิทยาศาสตร์ต่อมา

 พระอิสริยยศ 
 สมเด็จพระจักรพรรดิแห่งจักรวรรดิโรมันอันศักดิ์สิทธิ์ (ค.ศ. 1576 - ค.ศ. 1612)
 พระมหากษัตริย์แห่งเยอรมนี (ค.ศ. 1575 - ค.ศ. 1612) 
 พระมหากษัตริย์โบฮีเมีย (ค.ศ. 1576 - ค.ศ. 1611) 
 พระมหากษัตริย์แห่งฮังการี (ค.ศ. 1576 - ค.ศ. 1608) 
 พระมหากษัตริย์แห่งออสเตรีย[Archduke of Austria http://encarta.msn.com/encyclopedia_761574578/Rudolf_II_(Holy_Roman_Empire).html ] (ค.ศ. 1576 - ค.ศ. 1612) 
 เจ้าชายแห่งพิออมโบ (ค.ศ. 1603 - ค.ศ. 1611)
 เจ้าชายทรานซิลเวเนีย (ค.ศ. 1598, ค.ศ. 1600 - ค.ศ. 1601 และ ค.ศ. 1601 - ค.ศ. 1605)
# การพาความร้อน
การพาความร้อน  เป็นการถ่ายเทความร้อนที่เกิดขึ้นได้ในสสารสองสถานะก็คือ ของเหลวและก๊าซ เนื่องจากเป็นสิ่งที่สามารถเคลื่อนที่ได้โดยจะมีทิศทางลอยขึ้นเท่านั้น เมื่อสสารได้รับความร้อนจะมีการขยายตัว ทำให้ความหนาแน่นต่ำลง และสสารที่มีอุณหภูมิต่ำกว่า (ความหนาแน่นสูงกว่า) ก็จะลงมาแทนที่ ปรากฏการณ์นี้มีตัวอย่างคือ การเกิดลมบก ลมทะเล, การไหลเวียนของสภาพอากาศและกระแสน้ำ และการไหลเวียนของแมนเทิลใต้เปลือกโลก เป็นต้น

มีการประยุกต์การพาความร้อนเพื่อใช้งาน เช่น การพาความร้อนเรย์ลีห์–แบนาร์ ซึ่งเป็นการพาความร้อน.ที่เกิดจากความแตกต่างของความหนาแน่น, ปรากฏการณ์สแต็ก ซึ่งเป็นการพาความร้อนที่เกิดจากการไหลเวียนของอากาศในปล่องไฟ และเตาอบอาหารที่ใช้พัดลมในการกระจายความร้อน ความเย็น เป็นต้น
# อุปกรณ์ป้องกันส่วนบุคคล
อุปกรณ์ป้องกันส่วนบุคคล  หรือเรียกโดยย่อว่า อุปกรณ์นิรภัย หรือ เซฟตี้ เป็นอุปกรณ์เพื่อความปลอดภัยในการทำงานใช้สวมใส่ร่างกาย หรือ ติดตั้งเพื่อวัตถุประสงค์ให้เกิดความปลอดภัย ทั้งในบ้าน, ที่ทำงาน, ที่สาธารณะ, อาคาร และพื้นที่ที่ต้องการความปลอดภัย
# บาวาเรีย-ลันทซ์ฮูท
ดัชชีบาวาเรีย-ลันทซ์ฮูท (,) เป็นอาณาจักรบริวารของจักรวรรดิโรมันอันศักดิ์สิทธิ์Holy Roman Empireที่ปกครองโดยดยุคแห่งบาวาเรีย-ลันทซ์ฮูท อาณาจักรก่อตั้งขึ้นในปี ค.ศ. 1353 และมาสิ้นสุดลงในปี ค.ศ. 1503 

ประวัติ
การก่อตั้งดัชชีเป็นผลมาจากการเสด็จสวรรคตของลุดวิกที่ 4 เดอะบาวาเรียน ในสนธิสัญญาลันทซ์ฮูทของปี ค.ศ. 1349 ที่เป็นการแบ่งจักรวรรดิของลุดวิก พระราชโอรสสามพระองค์ อันได้แก่ สเตฟานที่ 2, วิลเฮล์มที่ 1 และอัลเบร็คที่ 1 เป็นผู้ได้รับบาวาเรียใต้และเนเธอร์แลนด์ร่วมกัน สี่ปีต่อมามรดกก็ถูกแบ่งอีกในสนธิสัญญาเรเกนสบูร์กของปี ค.ศ. 1353 สเตฟานได้รับอาณาจักรใหม่ดัชชีแห่งบาวาเรีย-ลันทซ์ฮูท ในปี ค.ศ. 1363 สเตฟานก็ได้เป็นดยุคแห่งบาวาเรียเหนือซึ่งทำให้กลับมารวมกับบาวาเรีย-ลันทซ์ฮูท หลังจากการเสียชีวิตของสเตฟานลูกชายสามคนก็ปกครองอาณาจักรร่วมกัน แต่ในปี ค.ศ. 1392 บาวาเรีย-ลันทซ์ฮูทก็แบ่งเป็นสามอาณาจักรที่รวมทั้ง บาวาเรีย-มิวนิก และ บาวาเรีย-อิงโกลชตัดท์

ในปี ค.ศ. 1429 บางส่วนของบาวาเรีย-ชเตราบิงก็มารวมกับบาวาเรีย-ลันทซ์ฮูท และ บาวาเรีย-อิงโกลชตัดท์ ในปี ค.ศ. 1447 บาวาเรีย-ลันทซ์ฮูทจึงเป็นดินแดนที่มั่งคั่งที่สุดในบาวาเรีย โดยเฉพาะเมื่อมีเหมืองในรัทเทนแบร์ก (Rattenberg) และ คิทซ์บือเฮิล (Kitzbühel) และมีระบบการบริหารที่ก้าวหน้าที่สุด ที่พำนักของดยุคตั้งอยู่ที่ปราสาทเทราสนิทซ์ (Trausnitz Castle) ในลันทซ์ฮูท ที่พำนักที่สองอยู่ที่ปราสาทบูร์กเฮาเซิน (Burghausen Castle)

ดัชชีรุ่งเรืองอยู่ 150 ปีก่อนที่จะมาถูกแบ่งในปี ค.ศ. 1505 ระหว่างดัชชีที่ก่อตั้งขึ้นใหม่พาลาติเนท-นอยบูร์ก (Palatinate-Neuburg) และ บาวาเรีย-มิวนิกหลังจากสงครามสืบอาณาจักรลันทซ์ฮูท (Landshut War of Succession) คุฟชไตน์ และ คิทซ์บือเฮิลเสียแก่สมเด็จพระจักรพรรดิแม็กซิมิเลียนที่ 1 แห่งโรมันอันศักดิ์สิทธิ์เป็นการตอบแทนในการสนับสนุนบาวาเรีย-มิวนิก ที่กลับไปรวมกับไทโรล
# วงศ์ชบา
พืชวงศ์ฝ้ายพเยาว์ อินทสุวรรณ. อนุกรมวิธานพืช. พิมพ์ครั้งที่ 2. มหาวิทยาลัยทักษิณ. 2552หรือวงศ์ชบา เป็นวงศ์พืชดอกที่ประกอบไปด้วย 200 สกุล ประมาณ 2,300 ชนิด Judd & al. ที่รู้จักกันดีก็คือกระเจี๊ยบเขียวและโกโก้  สกุลใหญ่ๆในวงศ์ประกอบด้วย สกุลชบา (300 ชนิด), Sterculia (250 ชนิด), Dombeya (225 ชนิด), Pavonia (200 ชนิด) และ Sida (200 ชนิด) 

 ลักษณะทางพฤษศาสตร์ 

พืชวงศ์ฝ้ายเป็นไม้ล้มลุก บางชนิดเป็นไม้ยืนต้น  ส่วนอ่อนของพืชมีขนอ่อนปลายหลายแฉก  เปลือกในมีใยเหนียวมียางเมือก ใบเป็นใบเดี่ยว  ติดเรียงแบบสลับ  ตัวใบอาจมีขนนุ่มคลุมขอบใบเป็นจักฟันเลื่อยหรือขอบเรียบ  หรือรูปฝ่ามือ ดอกมีทั้งแบบดอกเดี่ยว  เป็นพวงหรือเป็นช่อดอกแบบช่อกระจะ เกิดที่ปลายยอดหรือซอกกิ่ง  มีวงริ้วประดับรองรับดอก เป็นดอกสมบูรณ์เพศ  ดอกสมมาตร ก้านดอกยาว กลีบรองมี 5 กลีบ  ติดกันเป็นรูปถ้วย  มีปลายแยกเป็น 5 แฉก  กลีบสีเขียว  ขณะดอกตูมชั้นกลีบรองจะหุ้มดอกไว้จนมิด กลีบดอก มี 5 กลีบ  โคนกลีบเชื่อมติดกับหลอดกลุ่มเกสรตัวผู้  กลีบมีสีสด  มักบิด  ชายกลีบมักเป็นลอนย่นและเป็นจัก เกสรตัวผู้มีก้านเชื่อมรวมกันเป็นหลอดหุ้มล้อมก้านเกสรตัวเมีย  โคนของหลอด เชื่อมติดกับโคนของกลีบดอกอับเกสรสีเหลืองรูปไต  ละอองเกสรขนาดใหญ่  กลม หรือ รี  และมีผิวเป็นหนาม  อับเกสรมี  1 ห้อง เกสรตัวเมียอยู่สูงกว่า ภายในห้อง 5 ห้อง  เชื่อมติดกัน ผลเป็นแบบผลแห้งแตกกลางพู, ผลแยกแล้วแตก, ผลมีเนื้อหลายเมล็ด หรือมีปุยขนหุ้มไม้วงศ์ฝ้าย  village.haii.or.th

 แหล่งข้อมูลอื่น 
 Malvaceae in Topwalks
 Alverson, William S., Barbara A. Whitlock, Reto Nyffeler, Clemens Bayer and David A. Baum. 1999. Phylogeny of the core Malvales: evidence from  ndhF sequence data. American Journal of Botany 86: 1474-1486.
 Core Malvales  from Tree of Life
 Malvaceae: plants of Hawaii (image gallery)  from HEAR 
 Malvaceae Gallery
 Malvaceae in FloraGREIF
# โอเบอร์ไบเอิร์น
โอเบอร์ไบเอิร์น  หรือในภาษาอังกฤษคือ อัปเปอร์บาวาเรีย  เป็นหนึ่งในเจ็ดส่วนภูมิภาค (เรกีรุงส์เบิทเซียร์ค) ของรัฐบาวาเรีย ประเทศเยอรมนี ตั้งอยู่ทางตอนใต้ของบาวาเรียรอบบริเวณเมืองมิวนิก อัปเปอร์บาวาเรียแบ่งย่อยออกเป็นสี่เขต (Planungsverband) คือ อิงก็อลชตัท (Ingolstadt), มิวนิก, อัปเปอร์บาวาเรีย (Bayerisches Oberland) และเซาท์อีสต์อัปเปอร์บาวาเรีย (Südostoberbayern) ที่เขตการปกครองนี้ว่า "อัปเปอร์บาวาเรีย" เพราะระดับของที่ตั้งเป็นภูมิภาคที่สูงมิใช่เพราะที่ตั้งบนแผนที่

ดัชชีโอเบอร์ไบเอิร์นก่อตั้งขึ้นเป็นครั้งแรกในการแบ่งบาวาเรียในปี ค.ศ. 1255 ในสมัยของลุดวิกที่ 2 ดยุกแห่งบาวาเรีย หลังจากการรวมตัวในปี ค.ศ. 1340 บาวาเรียก็มาถูกแบ่งแยกอีกครั้งในปี ค.ศ. 1349 และในปี ค.ศ. 1392 ดัชชีแห่งบาวาเรีย-มิวนิกและบาวาเรีย-อิงก็อลชตัท ก็ได้รับการก่อตั้งขึ้นในอัปเปอร์บาวาเรีย ในปี ค.ศ. 1505 บาวาเรียก็กลับมารวมตัวกันอีกครั้ง ในปี ค.ศ. 1837 พระเจ้าลุดวิกที่ 1 แห่งบาวาเรีย ก็ทรงก่อตั้งโอเบอร์ไบเอิร์นขึ้นเป็นเรกีรุงชเบเซิร์ค
 ดูเพิ่ม 
 บาวาเรีย 
 รายนามประมุขแห่งบาวาเรีย